Slovaci
Slovaci su zapadnoslavenski narod. Broji oko 6.200.000 pripadnika, a najveći broj, nešto više od 4.000.000, živi u Slovačkoj. Slovaka u dijaspori ima oko 1.600.000, od čega najviše u SAD-u (1.000.000) i Češkoj (300.000). Govore slovačkim jezikom, koji pripada grupi indoevropskih jezika. Po vjeroispovijesti su većinom rimokatolici, a ima i znatan broj protestanata. Na današnje područje doselili su se početkom 6. stoljeća.